Anita Teilāne
Šis raksts ir par basketbolisti. Par citām jēdziena Teilāne nozīmēm skatīt nozīmju atdalīšanas lapu. Anita Teilāne (dzimusi 1985. gada 27. augustā Rīgā) ir latviešu basketboliste, centra spēlētāja, Latvijas sieviešu basketbola valstsvienības spēlētāja. Pašlaik (2013) pārstāv Vācijas līgas klubu TSW Wasserburg. Latvijas izlasē debitējusi 2004. gada 21. augustā. Kopā ar Latvijas sieviešu izlasi ir izcīnījusi 4. vietu 2007. gada Eiropas čempionātā Itālijā. Kopā ar Latvijas U-20 izlasi izcīnījusi 3. vietu 2005. gada Eiropas U-20 čempionātā. 2011. gadā izcīnīja Rumānijas čempionāta sudraba medaļu CSM Satu Mare sastāvā. 2011.—2012. gada sezonu aizvadīja Budapeštas klubu Vasas Basket, savukārt pēc sezonas pārgāja uz Ungārijas klubu Uniqa Euroleasing Sopron. Tā sastāvā aizvadīja pussezonu, 2013. gada janvārī pārejot uz Bulgārijas līgas klubu Haskovo, kur spēlēja līdz sezonas beigām, kad pārgāja uz Vācijas līgas klubu TSW Wasserburg.